ไฟแนนซ์ทูเดย์
แผนที่ดีมิใช่ถูกเก็บในลิ้นชักเสมอไป ในที่สุดแผนลงทุนระบบขนส่งมาสเตอร์พีซในโครงการลงทุนรถไฟความเร็วสูง
16 ม.ค. 2555

“คนดีไม่ใช่ดีที่คำพูด แต่อยู่ที่การกระทำและเจตนาที่ดี”
...แผนที่ดีมิใช่ถูกเก็บในลิ้นชักเสมอไป ในที่สุดแผนลงทุนระบบขนส่งมาสเตอร์พีซในโครงการลงทุนรถไฟความเร็วสูงกรุงเทพฯเชียงใหม่ ระยะทาง 754 กิโลเมตร วงเงินลงทุน 2.3 แสนล้านบาท ที่ตั้งเค้าร่างพิมพ์เขียวมาหลายปีก็มีโอกาสคลอด เมื่อรัฐมนตรีโลกลืม พล.ต.อ.โกวิท วัฒนะ รองนายกรัฐมนตรี เสนอต่อ ครม.สัญจร เจียงใหม่ ให้นายกฯ แม่หญิงปู ยิ่งลักษณ์ ชินวัตร พิจารณา ไม่อนุมัติครานี้ก็บ้าแล่วละปี้น๋องเอ๋ย




อนุมัติทั้งทีมากันเป็นชุดยิงสลุตกันเลย โครงการพัฒนาเส้นทางมอเตอร์เวย์เชียงใหม่เชียงราย 150 กิโลเมตร โครงการลงทุนรถไฟรางคู่จากลพบุรีนครสวรรค์ ระยะทาง 118 กิโลเมตร รถไฟรางคู่จากปากน้ำโพตะพานหิน ระยะทาง 69 กิโลเมตร และจากตะพานหินเชียงใหม่ ระยะทาง 427 กิโลเมตร ล้วนได้ปักเสาเข็ม
ยังไม่หยุด ยังมีโครงการรถไฟสายใหม่ เด่นชัยเชียงรายเชียงของ ระยะทาง 246 กิโลเมตร ล้วนแต่เป็นเมกะโปรเจกต์เพื๋อหมู่เฮาทั้งน้าน
...ครางฮือปนแปลกใจกันยกกระทรวงการคลัง เมื่อคืนวันเสาร์ ธีระชัย ภูวนาถนรานุบาล รมว.คลัง มาประชุม กรอ.ในตอนเย็น แต่ตกหัวค่ำที่เป็นงานเลี้ยงสังสรรค์ที่บ้านเฮีย บุญทรง เตริยาภิรมย์ รมช.คลัง ผู้มีแบ็กดีการันตีในตำแหน่งกลับไร้เงาธีระชัยอย่างมีนัย งานนี้ต้องบอกว่าใหญ่จริง นายกฯ ปู ก็มา รมต.พร้อมหน้า ขนาด นพ.วรรณรัตน์ ชาญนุกูล รมว.อุตสาหกรรม ที่ป่วยปากเบี้ยว ตาตก ต้องใส่แว่นตาดำยังมา แต่ไม่มีธีระชัย ร่วมงาน ส่วนรองโต้ง กิตติรัตน์ ณ ระนอง ว่าที่ขุนคลังคนใหม่ตามมาทีหลัง เพราะมีชี้แจงแผนน้ำ ลางไม่ดี เตรียมหาลูกพี่ใหม่ดีฝ่า...
...อึ้งกิมกี่กันทั้งกระทรวงเมื่อขุนคลังธีระชัยเสนอว่า ในระหว่างที่มีการนำรายได้ของสถาบันประกันเงินฝากเอาไปชำระหนี้กองทุนฟื้นฟูฯ กระทรวงการคลังจะเสนอคณะรัฐมนตรี (ครม.) ให้กระทรวงการคลังทำหน้าที่การันตีผู้ฝากเงินแทน โดยมั่นใจว่าธนาคารพาณิชย์ไทยมีฐานะทางการเงินที่เข้มแข็ง ถ้าหากจะล้มก็ไม่ล้มทั้งหมดที่สำคัญภาระในการคำประกันเงินฝากจะลดลงไปทุ้กปีๆ
...นายจ๋าทำแบบนี้มันคือการค้ำประกันชัดๆ หนี้สาธารณะมันเพิ่มขึ้นทันทีเป็น 7 ล้านล้านนะขอรับ ที่อุตส่าห์ทำมาล้มเหลวป่าวนะคร้าบ m